Document ID: 32004R1249

KOMISIJAS REGULA (EK) Nr. 1249/2004
(2004. gada 7. jūlijs)
par dažiem ārkārtas pasākumiem tirgus atbalstam Nīderlandes olu ražošanas sektorā
EIROPAS KOPIENAS KOMISIJA,
ņemot vērā Kopienas dibināšanas līgumu,
ņemot vērā 1975. gada 29. oktobra Padomes Regulu (EK) Nr. 2771/75, attiecībā uz kopīgu tirgus organizāciju olu ražošanas sektorā (1), it īpaši šīs regulas 14. pantu,
tā kā:
(1)
Sakarā ar influenza aviar parādīšanos dažos Nīderlandes ražošanas reģionos, šai Eiropas Savienības dalībvalstij ar Komisijas 2003. gada 3. marta lēmumu 2003/153/EK tika noteikti komerciāli un veterināri ierobežojumi attiecībā uz aizsardzības pasākumiem sakarā ar aizdomām par spēcīgu influenza aviar uzliesmojumu Nīderlandē (2). Rezultātā Nīderlandes iekšienē tika uz laiku aizliegta perējamo olu transportēšana un komercializēšana.
(2)
Brīvas perējamo olu aprites ierobežojums, kas izrietēja no veterināro pasākumu piemērošanas, draud smagi ietekmēt Nīderlandes perējamo olu tirgu. Nīderlandes varas iestādes ir veikušas pasākumus tirgus aizsardzībai, jo tie ir ārkārtīgi nepieciešami perējamo olu tirgum. Šie pasākumi paredz iespēju izmantot perējamās olas, kuru ievietošana inkubatoros vairs nav iespējama, lai tās pārveidotu par ovo produktiem.
(3)
Šiem pasākumiem bija pozitīva ietekme uz perējamo olu tirgu un olu tirgu kopumā. Tāpēc tagad ir apstiprināta ārkārtas pasākumu pielīdzināšana tirgus atbalstam, Regulas (EEK) Nr. 2771/75 14. panta nozīmē, un piešķirta palīdzība, kas ļaus kompensēt ekonomiskos zaudējumus, kuru cēlonis bija perējamo olu izmantošana, lai tās pārveidotu par ovo produktiem.
(4)
Pasākumi, kas paredzēti šajā regulā, saskan ar putnu gaļas un olu ražošanas komitejas atzinumu,
IR PIEŅĒMUSI ŠO REGULU.
1. pants
1. Perējamo olu izmantošana pārveidošanai ar kodu KN 0407 00 19, tiek veikta laikposmā no 2003. gada 1. maija līdz 31. maijam, kā to noteikušas Nīderlandes varas iestādes, pēc Lēmuma 2003/153/EK pieņemšanas, un uzskatāma par ārkārtas pasākumu tirgus aizsardzībai, kā noteikts Regulas (EEK) Nr. 2771/75 14. pantā.
2. Kā noteikts 1. daļā minētajā pasākumā, kompensācija par vienu perējamu olu tiek noteikta 0,081 eiro, un tiek piešķirta maksimālajam olu skaitam - 3 704 000 gabaliem.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 7. jūlijā

Labels: 3
18
17